שנהבי ארסלאן טאש

ממוזער|לוחית שנהב המציגה עגל יונק מאמו, נמצאה בחדתו (ארסלאן טאש). חלק מציפוי הזהב המקורי השתמר על הלוחית
**שנהבי חדתו (ארסלאן טאש)** הם אוסף יצירות שנהב לבנטיניות שנמצא בעיר חדתו (ארסלאן טאש בימינו). על חלק מהיצירות השתמרו חלקים מציפוי הזהב, הצביעה, והשיבוצים הצבעוניים שהיו במקור. השנהבים נמצאו בחפירות בחדר אחד בתוך מבנה (אולי מסוג בית חֿילני) הסמוך לארמון המושל האשורי באתר. הם מונים כמאתיים לוחות (מעל מאה מהחפירות המסודרות והשאר משוק העתיקות), כולם שובצו ככל הנראה כעיטורים לרהיט אחד או שניים. לפחות אחד מהרהיטים היה מיטה, שכן באותו מקום נמצאה גם מסגרת שנהב מלבנים המתאימה לרהיט במידות של מיטה. אף על פי שנחפרו בחפירות ארכאולוגיות, חלק מהשנהבים התגלגלו לשוק העתיקות – ככל הנראה בשל חפירות לא מסודרות או גניבה ממחסן החפירות המסודרות.

המוטיבים המרכזיים בלוחות הם:

* מוטיב האישה בחלון, המציג ראש אישה משקיפה מתוך חלון מסוגנן.
* מוטיב "לידתו של הורוס", המציג שתי דמויות בסגנון מצרי מסביב לחר־פא־חֿרד (הורוס הילד) הנולד. במקור המצרי של המוטיב, שתי הדמויות הן איסיס ונפתיס, אך בשנהבים שתי הדמויות גבריות ומכונפות, עטורות כתר  מצרי, ולובשות ביגוד בסגנון אשורי. הדמויות מניפות לוטוסים מעל חר־פא־חֿרד, והוא עצמו יושב על לוטוס ומחזיק מחבט דיש .
* מוטיב האישה המכונפת האוחזת בפרחים מול עץ  קדוש.
* שני אנשים עומדים משני צדדיו של עץ קדוש; לעתים מדובר בצעירים בסגנון מצרי, לעתים מבוגרים מזוקנים, לעתים הדמויות מחיקות שרביטים בעלי ראש איִל.
* מוטיב העגל היונק מאמו.
* צבי רועה.

קיימים גם מוטיבים פחות נפוצים, הכוללים אריות, כרובים (ספינקסים מכונפים), ודמויות אנושיות. הדמויות האנושיות לעתים מעוצבות בהשראת האמנות המצרית, אך באופן מעט יותר גס ומעט פחות נאמן למקור מהעיצובים המצריים בסגנון השנהבים הפיניקי; לעתים הדמויות מעוצבות באופן צפון־סורי מובהק. מבחינה סגנונית, השנהבים מזוהים עם סגנון "דרום־סורי", המשלב מאפיינים של סגנון השנהב הפיניקי וסגנון השנהב הצפון־סורי, ונמצא גם בשנהבי שומרון.

מאחורי חלק מהלוחות האמנותיים חרוטות אותיות בצד האחורי, ככל הנראה בתור מדריך להרכבתן. לוחות שנהב אחד נושא כתובת ארמית, כתובת השנהב מחדתו (ארסלאן טאש), שבה מוזכר שליט בשם "חזאל". חזאל זה מזוהה על־ידי החוקרים עם חזאל מלך ארם דמשק. בעקבות כך, חוקרים סבורים שמקור כל הלוחות הוא מממלכת ארם דמשק, והגיעו לארמון האשורי בחדתו כמנחה או כשלל ביזה. דמות אחת בסגנון סורי המוצגת פונה קדימה מזוהה על־ידי חלק מהחוקרים כחזאל המלך, בעקבות הכתובת.

כיום השנהבים מחולקים בין המוזיאון הלאומי של חלב, מוזיאון הלובר, מוזיאון המטרופוליטן לאמנות, , מוזיאון ארצות המקרא ובית הספר הצרפתי למקרא ולארכאולוגיה.

## גלריה

קובץ:Furniture plaque carved in relief with papyrus buds and flowers MET DP110617.jpg|לוחית עם צמחי גומא
קובץ:Furniture plaque carved in relief with a winged female figure and a “sacred tree” MET DP110610.jpg|אישה מכונפת מחזיקה פרחים מול עץ קדוש
קובץ:Furniture plaque carved in relief with a “woman at the window” MET DP110611.jpg|מוטיב האישה בחלון
קובץ:Openwork furniture plaque with two sphinxes MET DP110604.jpg|כרוב (ספינקס מכונף), מושפע מהסגנון הסורי
קובץ:Ivory plaque-AO 11475-IMG 0685-white.jpg|כרוב, יותר נאמן לסגנון מצרי
קובץ:Furniture plaque carved in relief with a stag grazing among plants MET DP110607.jpg|אייל רועה
קובץ:Ivory plaque-AO 11465-IMG 0690-white.jpg|מוטיב "לידת הורוס"
קובץ:Ivory plaque-AO 11482-IMG 0723-white.jpg|עמוד לוטוסים
קובץ:Ivory plaque-AO 11481-IMG 0724-white.jpg|עץ פלמטות
קובץ:Plaque avec fragment d'inscription au nom d'Hazaël - Musée du Louvre Antiquités orientales AO 11489 - photo 2.jpg|כתובת השנהב מארסלאן טאש
קובץ:Ivory plaque-AO 11488-IMG 0709-white.jpg|דמות השנהב המזוהה עם חזאל
קובץ:Fragment de plaque, dignitaire - Musée du Louvre Antiquités orientales AO 11487.jpg|דמות אדם בסגנון סורי
קובץ:Ivory plaque-AO 11493-IMG 0718-white.jpg|שרשרת 
קובץ:Ivory plaque-AO 11490-IMG 0719-white.jpg|תבליט ראש אריה
קובץ:Openwork furniture plaque with leaves MET DP110614.jpg|עיטור עץ תמר


## קישורים חיצוניים

## הערות שוליים

__ללא_תוכן__
קטגוריה:שנהב מהלבנט הקדום
קטגוריה:ארסלאן טאש